**BESZÁMOLÓ A CIKÓI NÉMET NEMZETISÉGI ÖNKORMÁNYZAT**

**2015. évi MUNKÁJÁRÓL**

Vállalásainknak igyekeztünk az elmúlt évben is eleget tenni:

1. **Nemzetiségi oktatás támogatása**
* a nemzetiségi programok támogatása (nemzetiségi nap, Márton-nap, nemzetiségi tábor)
* év végi jutalmazás eredményes német tanulásért
* karácsonyi ajándékcsomag az óvodások és iskolások részére
* német színház látogatásának támogatása
* diákcsere program támogatása
1. **Hagyományápolás**

A NNÖ. a falu minden kulturális programját, megmozdulását támogatja.

Az iskola és óvoda nemzetiségi programjain megpróbáljuk életben tartani, feleleveníteni a cikói németség hagyományait, szokásait.

Egyre kevesebb a településen élő német származású lakos, ezért ez a feladat elsősorban a fiatalokra hárul. A gyerekekkel igyekszünk megismertetni a régi német ünnepek szokásait.

Sajnos ebben az évben nagy veszteség ért bennünket. Eltávozott közülünk Rónai Józsefné, Teri néni, aki talán a legnagyobb tudással rendelkezett a németség hagyományai terén. Halála nagy veszteség mindannyiunk számára. Igyekszünk méltón továbbvinni céljait.

Minden évben igyekszünk anyagilag segíteni a Cikói Székely-Német Hagyományőrző Egyesület munkáját is, hiszen jelenleg Cikón ők a hagyományok ápolói.

 **3. Kapcsolatok ápolása**

 - Az idei évben abban a szerencsében volt részünk, hogy két alkalommal is

 találkozhattunk dautphetali barátainkkal. Mindannyiunk örömére szolgált,

 hogy sikerült újra élettel megtölteni a diákcsere programot. Ennek kereté-

 ben szeptemberben 16 diák látogatott el Dautphetalba, ahol egy nagyon

 kellemes hetet töltöttek. Nagy élmény volt ez mindannyiuk számára.

 az utazáshoz a települési önkormányzattal karöltve a német önkormányzat

 biztosította az anyagiakat.

* Ezután október elején Cikóra érkezett egy 12 fős dautphetali delegáció. Ittlétüket megpróbáltuk minél kellemesebbé tenni. Ellátogattunk velük Báta-

apátiba az atomhulladék lerakóba, Bikalra az Élménybirtokra, de a legnagyobb élményt mégis az jelentette számukra, hogy kellemes órákat tölthettek régi és új barátaikkal. Örömüket fejezték ki, hogy van Cikón után-

pótlás a testvérkapcsolat ápolását illetően.

A német önkormányzat ez évben is kihasznált minden olyan pályázati lehetőséget, amellyel programjainak költségeit támogathatta. Három pályázatot nyújtottunk be, mindhárom pályázaton nyertünk. Első alkalommal 30.000 Ft-ot, másodjára 90.000 Ft-tal gazdagíthattuk költségvetésünket.

Ahhoz, hogy önkormányzatunk mindezt megtehesse, nagy segítséget kaptunk Cikó község jegyzőjétől, Bakó Józsefnétől, aljegyzőnktől, dr. Tölgyesi Márktól, az önkormányzat gazdasági előadójától, Vukovics Noémitől, de úgy gondolom, hogy az egész önkormányzat nagy segítségünkre volt. Köszönjük nekik!

Ez évi terveink között szerepel még egy német nemzetiségi gála megszervezése, mellyel szeretnénk megköszönni a falu valamennyi magát német nemzetiségűnek valló lakosának azt a támogatást, melyet a tavalyi önkormányzati választások alatt számunkra biztosítottak.

Bízunk abban, hogy terveinket jövőre is a lehetőségekhez mérten meg tudjuk valósítani!